Turbe Semiz-ali paše
<s>Semiz Ali-pašino turbe predstavlja objekat memorijalne arhitekture Bosne i Hercegovine.</s><s>Nalazi se u centru Prače, u blizini nekadašnje željezničke stanice.</s><s>Proglašeno je, zajedno sa istoimenom džamijom i grobljem, za nacionalni spomenik BiH.</s>

<s>Historija 
Turbe nosi naziv po Semiz-ali paši koji je rodom iz Prače, velikom veziru osmanskog carstva od 1561-1565. godine, u vrijeme Sulejmana Veličanstvenog.</s><s>U turbetu su pokopani utemeljitelj džamije Husein-paša i njegova žena i dijete.</s><s>Tačna godina izgradnje turbeta nije poznata.</s><s>Najstariji nišani u haremu džamije potječu s kraja XVI. stoljeća, tako da je i turbe iz istog perioda.</s>

<s>Za vrijeme Drugog svjetskog rata turbe je korišteno kao bunker za njemačku posadu, a kasnije su ga četnici zapalili zajedno sa džamijom.</s><s>Nakon II. svjetskoga rata džamija je potpuno obnovljena.</s><s>Godine 1992. objekt džamije  je miniran i potpuno uništen, a turbe je sačuvano, mada oskrnavljeno.</s><s>Džamija je obnovljena 2008. godine.</s><s>Sredstva su obezbijedili Vlada FBiH, Bosansko podrinjski kanton kanton i Kanton Sarajevo, Općina Pale-Prača, te mnogi privredni subjekti sa područja ova dva kantona.</s>

<s>Opis 
Turbe pripada tipu zatvorenih turbeta sa kupolom.</s><s>Osnova turbeta je šestougaonik čije su vanjske stranice duljine približno 4,00 metra.</s><s>Unutrašnja širina stranica iznosi oko 2,80 metara.</s><s>Širina turbeta u sredini iznosi 5,60 metara.</s><s>Zidovi su urađeni od pritesanih komada krečnjaka u krečnom malteru.</s><s>Objekt je izvorno bio omalterisan i okrečen i sa vanjske i sa unutrašnje strane.</s>

<s>Prijelazi između nosivih zidova i kupole su riješeni pandatifima gdje šestougaona  osnova turbeta prelazi u dvanaestougaoni tambur visine 1,05 metara.</s><s>Nad tamburom se nalazi kupola zidana sedrom i pokrivena bakarnim limom.</s><s>Ranije je kupola bila pokrivena olovnim limom koji je polovinom XIX. stoljeća skinut i umjesto njega postavljen je krov od dasaka.</s><s>Visina kupole iznosi 2,40 metara, a njezina debljina, u prosjeku, 44 cm.</s>

<s>Na vrhu zida, na visini od 4,72 metra, nalazi se kameni profilirani vijenac visine 40 cm.</s><s>Ukupna visina turbeta zajedno sa kupolom iznosi oko 7,20 metara.</s>

<s>Reference</s>

<s>Nacionalni spomenici u Palama (FBiH)</s>

